ᱚᱪᱭᱩᱛᱚ ᱥᱟᱢᱚᱱᱛᱚ

ᱚᱪᱭᱩᱛᱚ ᱥᱟᱢᱚᱱᱛᱚ (ᱡᱟᱱᱟᱢ ᱒᱐ ᱡᱟᱱᱩᱣᱟᱨᱤ ᱑᱙᱖᱕) (ᱳᱰᱤᱥᱟ)  ᱫᱚ ᱢᱤᱫ ᱢᱟᱪᱮᱛ, ᱥᱚᱢᱟᱡᱽ ᱥᱮᱵᱤ ᱨᱟᱡᱽᱱᱮᱛᱟ ᱠᱟᱱᱟᱭ ᱾ ᱵᱷᱩᱵᱽᱱᱮᱥᱚᱨ  ᱨᱮ ᱢᱮᱱᱟᱜ ᱠᱤᱴ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱠᱤᱲᱤᱝᱜᱚ ᱤᱱᱥᱴᱤᱪᱭᱩᱴ ᱚᱯ ᱥᱚᱥᱤᱭᱟᱞ ᱥᱤᱭᱤᱱᱥ (ᱠᱤᱥ) ᱨᱮᱱᱤᱡ ᱛᱷᱟᱯᱚᱱᱤᱭᱟᱹ ᱠᱟᱱᱟᱭ ᱾ ᱑᱗ ᱟᱱᱟᱜ ᱞᱚᱠᱥᱚᱵᱷᱟ  ᱨᱮ ᱩᱱᱤ ᱠᱚᱱᱫᱷᱚᱢᱟᱲ ᱞᱚᱠᱥᱚᱵᱷᱟ ᱱᱤᱨᱵᱟᱪᱚᱱ ᱢᱚᱱᱰᱚᱲᱤ  ᱠᱷᱚᱱᱟᱜ, ᱵᱤᱡᱩ ᱡᱚᱱᱛᱟ ᱫᱚᱲ  ᱠᱷᱚᱱᱟᱜ ᱮ ᱡᱤᱛᱠᱟᱹᱨ ᱟᱠᱟᱱᱟ ᱾ 

ᱟᱡ ᱮ ᱛᱷᱟᱯᱚᱱ ᱟᱠᱟᱫ ᱠᱟᱫᱚᱢᱵᱤᱱᱤ ᱯᱟᱛᱷᱟᱢ ᱫᱟᱨᱟᱭ ᱛᱮ ᱩᱱᱤ ᱠᱟᱞᱪᱟᱨ ᱮᱢᱟᱱ ᱦᱚᱸᱭ ᱪᱟᱨᱪᱟᱭᱟ ᱾ ᱒᱐᱐᱐ ᱥᱟᱞ ᱠᱷᱚᱱᱟᱜ ᱩᱱᱤ  ᱱᱚᱱᱦᱤ ᱯᱚᱨᱤ ᱢᱮᱱᱛᱮ ᱢᱤᱫ ᱦᱩᱰᱤᱧ ᱜᱤᱫᱟᱹᱨ ᱠᱚᱣᱟᱜ ᱢᱤᱥ ᱤᱱᱰᱤᱭᱟ ᱠᱟᱹᱢᱤᱦᱚᱨᱟᱭ ᱥᱟᱯᱲᱟᱣ ᱮᱫᱟ ᱾ ᱩᱱᱤ ᱒᱕ ᱜᱚᱴᱟᱝ ᱟᱫᱷᱭᱟᱛᱢᱤᱠ ᱠᱮᱱᱫᱽᱨᱚᱭ ᱛᱷᱟᱯᱚᱱ ᱟᱠᱟᱫ ᱟ ᱟᱨ ᱢᱚᱦᱟᱛᱢᱟ ᱜᱟᱱᱫᱷᱤ ᱭᱟᱜ ᱩᱱᱩᱭᱦᱟᱹᱨ ᱛᱮ ᱜᱟᱹᱱᱫᱷᱤ ᱜᱽᱨᱟᱢ ᱧᱩᱛᱩᱢ ᱛᱮ ᱢᱤᱫ ᱢᱭᱩᱡᱤᱭᱚᱢ ᱮ ᱛᱷᱟᱯᱚᱱ ᱞᱟᱹᱜᱤᱫ ᱡᱟᱦᱟᱸ ᱨᱮ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱠᱚᱲᱟ, ᱡᱤᱭᱚᱱ ᱥᱚᱭᱲᱤ, ᱦᱚᱨᱚᱜ ᱵᱟᱱᱫᱮ, ᱡᱚᱜᱚ, ᱟᱫᱷᱭᱟᱛᱢᱤᱠ ᱠᱟᱹᱢᱤᱦᱚᱨᱟ ᱞᱟᱹᱜᱤᱫ ᱠᱮᱱᱫᱽᱨᱚ ᱛᱟᱦᱮᱸᱱᱟ ᱾ ᱩᱱᱤ ᱫᱚ ᱫᱟᱯᱷᱚᱰᱤᱞ ᱡᱮᱜᱮᱫ ᱢᱟᱦᱟ ᱵᱤᱨᱫᱟᱹᱜᱟᱲ ᱠᱷᱚᱱᱟᱜ ᱰᱤᱹ ᱞᱤᱴᱹ (Doctor of Letters (D.Litt.) ᱮ ᱧᱟᱢ ᱟᱠᱟᱜᱼᱟᱭ ᱾The Daily Prothom Alo

ᱮᱛᱚᱦᱚᱵ ᱡᱤᱭᱚᱱ
ᱚᱪᱭᱩᱛ ᱫᱚ ᱳᱰᱤᱥᱟ ᱨᱮᱭᱟᱜ ᱠᱚᱴᱚᱠ ᱦᱚᱱᱚᱛ ᱨᱮᱭᱟᱜ ᱠᱚᱞᱚᱨᱟᱵᱟᱝᱠᱚ ᱟᱹᱛᱩ ᱨᱮ ᱑᱙᱖᱕ ᱥᱟᱞ ᱨᱮ ᱡᱟᱱᱟᱢ ᱞᱮᱱᱟ ᱾ ᱟᱡ ᱟᱭᱳ ᱟᱨ ᱵᱟᱵᱟ ᱧᱩᱛᱩᱢ ᱫᱚ ᱛᱟᱦᱮᱸ ᱠᱟᱱᱟ ᱱᱤᱲᱤᱢᱟ ᱨᱟᱬᱤ ᱥᱟᱢᱚᱱᱛᱚ ᱟᱨ ᱚᱱᱟᱫᱤ ᱪᱚᱨᱚᱬ ᱥᱟᱢᱚᱱᱛᱚ ᱾ ᱚᱪᱭᱩᱛ ᱔ ᱥᱮᱨᱢᱟᱭ ᱦᱩᱭ ᱞᱮ ᱡᱷᱚᱜ ᱟᱡ ᱵᱟᱵᱟ ᱫᱚᱭ ᱵᱚᱝᱜᱟ ᱛᱟᱞᱟ ᱞᱮᱱᱟ ᱾ ᱩᱱᱤ ᱫᱚ ᱨᱟᱹᱱᱰᱤ ᱟᱠᱟᱱ ᱟᱭᱳ ᱟᱨ ᱮᱭᱟᱭ ᱵᱚᱭᱦᱟ ᱵᱤᱦᱤᱱ ᱥᱟᱶ ᱟᱹᱰᱤ ᱨᱮᱝᱜᱮᱡ ᱦᱟᱨᱠᱮᱛ ᱛᱮ ᱡᱤᱭᱚᱱ ᱮ ᱠᱷᱟᱱᱰᱟᱣ ᱞᱮᱜ-ᱟ ᱾ 

ᱚᱪᱭᱩᱛ ᱫᱚ ᱩᱛᱠᱚᱲ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱᱟᱜ ᱨᱚᱥᱟᱭᱚᱱ ᱵᱤᱜᱽᱭᱟᱱ ᱨᱮ ᱥᱚᱱᱮᱨ ᱩᱯᱟᱹᱫᱷᱤ ᱧᱟᱢ ᱞᱮᱜ-ᱟ ᱾ ᱢᱚᱦᱚᱨᱥᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ  ᱨᱮ ᱨᱚᱥᱟᱭᱚᱱ ᱵᱤᱜᱽᱭᱟᱱ ᱞᱟᱵᱽ ᱨᱮ ᱜᱚᱜᱽᱲᱚ ᱞᱮᱠᱟ ᱑᱐ ᱥᱮᱨᱢᱟᱭ ᱠᱟᱹᱢᱤ ᱞᱮᱜ-ᱟ ᱾  

ᱨᱟᱡᱽᱟᱹᱨᱤ ᱡᱤᱭᱚᱱ
᱗ ᱢᱟᱨᱪ ᱒᱐᱑᱘ ᱥᱟᱞ ᱨᱮ ᱚᱪᱭᱩᱛᱚ ᱥᱟᱢᱚᱱᱛᱚ ᱫᱚ ᱨᱟᱡᱽᱱᱤᱛᱤ ᱨᱮ ᱵᱚᱞᱚ ᱞᱮᱱᱟ ᱾ ᱩᱱᱤ ᱫᱚ ᱵᱤᱡᱩ ᱡᱤᱱᱛᱟ ᱫᱚᱲ  ᱨᱮ ᱥᱮᱞᱮᱫ ᱞᱮᱱᱟ᱾  ᱔ ᱮᱯᱨᱤᱞ ᱒᱐᱑᱘ ᱥᱟᱞ ᱨᱮ ᱩᱱᱤ ᱨᱟᱡᱽᱭᱚᱥᱚᱵᱷᱟ ᱞᱟᱹᱜᱤᱫ ᱮ ᱵᱟᱪᱷᱚᱱ ᱞᱮᱱᱟ ᱾  ᱒᱐᱑᱙ ᱥᱟᱞ ᱨᱮᱭᱟᱜ ᱢᱟᱨᱪ ᱪᱟᱸᱫᱚ ᱑᱘ ᱢᱟᱹᱦᱤᱛ ᱦᱞᱚᱜ ᱩᱱᱤ ᱠᱚᱱᱫᱷᱢᱟᱲ ᱞᱚᱠᱥᱚᱵᱷᱟ ᱱᱤᱨᱵᱟᱪᱚᱱ ᱢᱚᱱᱰᱚᱲᱤ  ᱠᱷᱚᱱᱟᱜ, ᱵᱤᱡᱩ ᱡᱚᱱᱛᱟ ᱫᱚᱲ ᱠᱷᱚᱱᱟᱜ ᱠᱚ ᱛᱤᱝᱜᱩ ᱞᱮᱫᱮᱭᱟ ᱾  ᱩᱱᱤ ᱢᱤᱫ ᱞᱟᱠᱷ ᱜᱟᱱ ᱵᱷᱩᱴ ᱨᱮ ᱟᱡ ᱥᱩᱨ ᱯᱨᱚᱛᱤᱫᱚᱱᱫᱤ ᱵᱷᱟᱨᱚᱛᱤᱭᱟᱹ ᱡᱚᱱᱛᱟ ᱯᱟᱨᱴᱤ ᱨᱮᱱᱤᱡ ᱠᱷᱟᱨᱚᱵᱮᱲᱚ ᱥᱣᱟᱸᱭ ᱠᱷᱚᱱᱟᱜ ᱮ ᱡᱤᱛᱠᱟᱹᱨ ᱞᱮᱱᱟ ᱟᱨ ᱑᱗ ᱟᱱᱟᱜ ᱞᱚᱠᱥᱚᱵᱷᱟ ᱨᱮᱱᱤᱡ ᱢᱤᱫ ᱥᱚᱦᱮᱫ ᱮ ᱵᱮᱱᱟᱣ ᱞᱣᱮᱱᱟ ᱾ 

ᱢᱟᱹᱱ ᱟᱨ ᱥᱤᱨᱯᱷᱟᱹ
OIU, ᱠᱚᱞᱚᱢᱵᱚ ,  ᱱᱚᱵᱷᱮᱢᱵᱚᱨ ᱒᱐᱐᱒ Honorary PhD

OIU, ᱠᱚᱞᱚᱢᱵᱚ,  ᱥᱮᱯᱴᱮᱢᱵᱚᱨ ᱒᱐᱐᱕ DSc.

ᱡᱟᱹᱛᱤᱭᱟᱹᱨᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱠᱮᱢᱵᱳᱰᱤᱭᱟ  - ᱒᱐᱐᱙

ᱦᱟᱱᱥᱳ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱠᱚᱧᱮ ᱠᱳᱨᱤᱭᱟ - ᱒᱐᱑᱐

ᱨᱟᱥᱴᱨᱤᱭᱚ ᱥᱚᱸᱥᱠᱨᱤᱛ ᱵᱤᱫᱭᱟᱯᱤᱴᱷᱟ,  ᱛᱟᱞᱢᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱛᱤᱨᱩᱯᱟᱛᱤ, ᱥᱤᱧᱚᱛ -  ᱒᱐᱑᱑

ᱡᱟᱹᱛᱤᱭᱟᱹᱨᱤ ᱯᱷᱚᱨᱢᱳᱥᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱛᱟᱭᱣᱟᱱ- ᱒᱐᱑᱒

ᱰᱮᱯᱷᱳᱰᱤᱞ ᱤᱱᱴᱚᱨᱱᱮᱥᱱᱟᱞ ᱭᱩᱱᱤᱵᱷᱚᱨᱥᱤᱴᱤ, ᱵᱟᱱᱜᱽᱞᱟᱫᱮᱥ ᱒᱐᱑᱔

ᱡᱮᱡᱟᱹᱛᱤᱭᱟᱹᱨᱤ ᱠᱤᱨᱜᱤᱡᱽᱥᱛᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ -  ᱒᱐᱑᱔

ᱤᱱᱴᱟᱨᱱᱮᱥᱱᱟᱞ ᱤᱥᱠᱩᱞ ᱚᱯᱷ ᱢᱮᱰᱤᱥᱤᱱ, ᱵᱤᱥᱠᱮᱠ, ᱠᱤᱨᱜᱤᱡᱽᱥᱛᱟᱱ ᱒᱐᱑᱔

ᱠᱟᱭᱱᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱟᱞᱢᱟᱴᱤ, ᱠᱟᱡᱟᱠᱥᱛᱟᱱ -  ᱒᱐᱑᱔

ᱪᱳᱥᱩᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱠᱚᱧᱮ ᱠᱳᱨᱤᱭᱟ ᱒᱐᱑᱔

ᱦᱟᱱᱜᱟᱭ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱢᱚᱝᱜᱚᱞᱤᱭᱟ-᱒᱐᱑᱔

ᱥᱳᱭᱳᱞ ᱮᱨᱰᱮᱢ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱢᱚᱝᱜᱚᱞᱤᱭᱟ-᱒᱐᱑᱔

ᱱᱟᱨᱤᱱ ᱥᱴᱮᱴ ᱭᱩᱱᱤᱵᱷᱚᱨᱥᱤᱴᱤ, ᱠᱤᱨᱜᱤᱡᱽᱥᱛᱟᱱ ᱒᱐᱑᱔

ᱡᱚᱞᱟᱞᱟᱵᱟᱫᱽ ᱥᱴᱮᱴ ᱭᱩᱱᱤᱵᱷᱟᱨᱥᱤᱴᱤ, ᱠᱤᱨᱜᱤᱡᱽᱥᱛᱟᱱ- ᱒᱐᱑᱔

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:᱑᱙᱖᱕ ᱨᱮ ᱡᱟᱱᱟᱢ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱳᱰᱤᱥᱟ ᱨᱤᱱ ᱦᱚᱲ
ᱛᱷᱚᱠ:ᱵᱤᱡᱩ ᱡᱚᱱᱛᱟ ᱫᱚᱞ ᱨᱟᱡᱽᱟᱹᱨᱤᱭᱟᱹ ᱠᱚ